વિકિપીડિયાનું સંચાલન કરતી કોઈ ઓફિસ નથી કે નથી તો એનો કોઈ પગારદાર માણસ કે જે તેની નીતિઓ ઘડે. નીતિ નિર્ધારન, નિયમપાલન, વગેરે બધાં જ કામો મારા તમારા જેવા સ્વયંસેવકો જ કરે અને તે પણ નિ:શુલ્ક, પોતાના નવરાશના સમયમાં. હું ગુજરાતી વિકિપીડિયાનો પ્રબંધક છું, એ પણ સ્વયંસેવક તરીકે જ, પગારદાર નહિ. ઘણી વખત અમારે ત્યાં ઝઘડા પણ થાય, દલીલબાજી પણ થાય, રિસામણાં-મનામણાં પણ થાય. વિકિપીડિયામાં બધું જ છે, એ બ્લૉગ જેવું પણ છે, સોશિયલ મીડિયા પણ છે, કોમેન્ટ્સ પણ લખવા દે અને માહિતી પણ આપવા દે.